《蒋沙庄居十首 其十》
宋代·刘弇

刘宗坟墓国，金水眇萦回。飐飐鸦巢覆，疏疏槿户开。

春风持赠柳，腊雪试妆梅。欲识尘埃少，元无俗物来。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。